**LAZDIJŲ RAJONO SAVIVALDYBĖS TARYBA**

# SPRENDIMAS

# DĖL LAZDIJŲ RAJONO SAVIVALDYBEI NUOSAVYBĖS TEISE PRIKLAUSANČIO TURTO PERDAVIMO PATIKĖJIMO TEISE UŽDARAJAI AKCINEI BENDROVEI „LAZDIJŲ VANDUO“

2019 m. birželio 13 d. Nr. 34-49

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 30 punktu, 16 straipsnio 2 dalies 26 punktu ir 48 straipsnio 2 ir 3 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalimi, Lazdijų rajono savivaldybei nuosavybės teise priklausančio turto valdymo, naudojimo ir disponavimo juo patikėjimo teise tvarkos aprašo, patvirtinto Lazdijų rajono savivaldybės tarybos 2014 m. balandžio 4 d. sprendimu Nr. [5TS-1071](http://10.103.1.4:49201/aktai/Default.aspx?Id=3&DocId=31342) „Dėl Lazdijų rajono savivaldybei nuosavybės teise priklausančio turto valdymo, naudojimo ir disponavimo juo patikėjimo teise tvarkos aprašo patvirtinimo“, 5.3, 7.1.2, 11.2 papunkčiais ir 12 punktu, Lazdijų rajono savivaldybės taryba n u s p r e n d ž i a:

1. Perduoti uždarajai akcinei bendrovei „Lazdijų vanduo“ pagal turto patikėjimo sutartį 20 metų laikotarpiui savivaldybės funkcijai – šilumos ir geriamojo vandens tiekimo ir nuotekų tvarkymo organizavimui įgyvendinti Lazdijų rajono savivaldybei nuosavybės teise priklausančius Lazdijų rajono savivaldybės administracijos patikėjimo teise valdomus vandentiekio tinklus – vandentiekio bokštą su gręžiniu, kurių pažymėjimas plane K, unikalus Nr. 4400-5122-9002, inventorinis Nr. CA-00003452 (įsigijimo vertė – 4100,00 Eur, nusidėvėjimo vertė – 22,78 Eur, likutinė vertė – 4077,22 Eur), esančius adresu: Verstaminų k., Lazdijų sen., Lazdijų r. sav.

2. Įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės administracijos direktoriaus pavaduotoją, sudaryti 1 punkte nurodyto turto patikėjimo sutartį su uždarąja akcine bendrove „Lazdijų vanduo“.

3. Nustatyti, kad:

3.1. Uždaroji akcinė bendrovė „Lazdijų vanduo“ pagal turto patikėjimo sutartį perduoto šio sprendimo 1 punkte nurodyto turto negali parduoti ar kitaip perleisti, išnuomoti, perduoti panaudos pagrindais ar perduoti naudotis kitu būdu, įkeisti ar kitaip suvaržyti daiktines teises į jį, juo garantuoti, laiduoti ar kitu būdu užtikrinti savo ir kitų asmenų prievolių vykdymą;

3.2. Turto patikėjimo sutarties formai taikomi Lietuvos Respublikos civilinio kodekso 6.960 straipsnio 2 dalyje numatyti reikalavimai;

3.3. Turto patikėjimo sutartis pasibaigia Lietuvos Respublikos civilinio kodekso nustatytais atvejais;

3.4. Lazdijų rajono savivaldybės administracijos direktorius, remdamasis Lietuvos Respublikos civilinio kodekso 6. 967 straipsnio 1 dalies 5 punktu, privalo nutraukti turto patikėjimo

sutartį, jei uždaroji akcinė bendrovė „Lazdijų vanduo“ nebegali (ar atsisako) įgyvendinti savivaldybės funkcijos, kuriai įgyvendinti pagal patikėjimo sutartį buvo perduotas turtas.

4. Sprendimo vykdymo kontrolę pavesti Lazdijų rajono savivaldybės administracijos direktoriui.

5. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Ineta Junelienė, tel. (8 318) 51 460

**LAZDIJŲ RAJONO SAVIVALDYBĖS TARYBOS SPRENDIMO**

# „DĖL LAZDIJŲ RAJONO SAVIVALDYBEI NUOSAVYBĖS TEISE PRIKLAUSANČIO TURTO PERDAVIMO PATIKĖJIMO TEISE UŽDARAJAI AKCINEI BENDROVEI „LAZDIJŲ VANDUO“

# AIŠKINAMASIS RAŠTAS

2019-06-05

Lazdijų rajono savivaldybės tarybos sprendimo projektas „Dėl Lazdijų rajono savivaldybei nuosavybės teise priklausančio turto perdavimo patikėjimo teise uždarajai akcinei bendrovei „Lazdijų vanduo“ parengtas vadovaujantis Lietuvos Respublikos vietos savivaldos įstatymo 6 straipsnio 30 punktu, 16 straipsnio 2 dalies 26 punktu ir 48 straipsnio 2 ir 3 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalimi, Lazdijų rajono savivaldybei nuosavybės teise priklausančio turto valdymo, naudojimo ir disponavimo juo patikėjimo teise tvarkos aprašo, patvirtinto Lazdijų rajono savivaldybės tarybos 2014 m. balandžio 4 d. sprendimu Nr. [5TS-1071](http://10.103.1.4:49201/aktai/Default.aspx?Id=3&DocId=31342) „Dėl Lazdijų rajono savivaldybei nuosavybės teise priklausančio turto valdymo, naudojimo ir disponavimo juo patikėjimo teise tvarkos aprašo patvirtinimo“, 5.3, 7.1.2, 11.2 papunkčiais ir 12 punktu.

Šio projekto tikslas – perduoti uždarajai akcinei bendrovei „Lazdijų vanduo“ pagal turto patikėjimo sutartį 20 metų laikotarpiui savivaldybės funkcijai – šilumos ir geriamojo vandens tiekimo ir nuotekų tvarkymo organizavimui įgyvendinti Lazdijų rajono savivaldybei nuosavybės teise priklausančius Lazdijų rajono savivaldybės administracijos patikėjimo teise valdomus vandentiekio tinklus – vandentiekio bokštą su gręžiniu, kurių pažymėjimas plane K, unikalus Nr. 4400-5122-9002, inventorinis Nr. CA-00003452 (įsigijimo vertė – 4100,00 Eur, nusidėvėjimo vertė – 22,78 Eur, likutinė vertė – 4077,22 Eur), esančius adresu: Verstaminų k., Lazdijų sen., Lazdijų r. sav.

Įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės administracijos direktoriaus pavaduotoją, sudaryti 1 punkte nurodyto turto patikėjimo sutartį su uždarąja akcine bendrove „Lazdijų vanduo“.

Nustatyti, kad uždaroji akcinė bendrovė „Lazdijų vanduo“ pagal turto patikėjimo sutartį perduoto šio sprendimo 1 punkte nurodyto turto negali parduoti ar kitaip perleisti, išnuomoti, perduoti panaudos pagrindais ar perduoti naudotis kitu būdu, įkeisti at kitaip suvaržyti daiktines teises į jį, juo garantuoti, laiduoti ar kitu būdu užtikrinti savo ir kitų asmenų prievolių vykdymą. Turto patikėjimo sutarties formai taikomi Lietuvos Respublikos civilinio kodekso 6.960 straipsnio 2 dalyje numatyti reikalavimai. Turto patikėjimo sutartis pasibaigia Lietuvos Respublikos civilinio kodekso nustatytais atvejais. Lazdijų rajono savivaldybės administracijos direktorius, remdamasis Lietuvos Respublikos civilinio kodekso 6.967 straipsnio 1 dalies 5 punktu, privalo nutraukti turto patikėjimo sutartį, jei uždaroji akcinė bendrovė „Lazdijų vanduo“ nebegali (ar atsisako) įgyvendinti savivaldybės funkcijos, kuriai įgyvendinti pagal patikėjimo sutartį buvo perduotas turtas. Sprendimo vykdymo kontrolę pavesti Lazdijų rajono savivaldybės administracijos direktoriui.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Naujų teisės aktų priimti ar galiojančių pakeisti, panaikinti priėmus teikiamą projektą, nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Ekonomikos skyriaus vyr. specialistė Ineta Junelienė.

Ekonomikos skyriaus vyr. specialistė Ineta Junelienė

##### 